open-index/open-wikipedia-markdown huggingface dataset:
Ottersbo

**Ottersbo** er et boligområde, et tettsted og en grunnkrets, tidligere et landbruksområde, i Ørland kommune i Trøndelag, nær Austråttborgen, Austråttgården og  Stjørnfjorden. Tettstedet har  innbyggere per 1. januar .

Boligfeltet ble utbygd i perioden 1977-80.

Grunnkretsen heter Austrått, etter borgen. Området var inntil 1960 egen skolekrets, *Østråt skole*, men sogner nå til Opphaug skole, og regnes som en del av tettstedet Opphaug. Det gamle skolehuset er grendehus. *Borgen barnehage* ligger på Ottersbo.

Nær boligområdet ligger bygdeborgen Borgklinten fra folkevandringstiden, skihytta *Yrjarheim* (eller *Yrjarhytta*), Forsvarets forhåndslager, Austråttborgen, Ottersbo pukkverk og myrer som tidligere har vært brukt til torvtaking.

Ottersbo har postadresse 7140 Opphaug. *Østerodd poståbneri* ble opprettet før 1937, med Austråttborgens eier *Ove Bjelke Holtermann* som postbestyrer. Poståpneriet ble nedlagt i 1872. *Østeraat brevhus* var i drift 1909-1914.

## Referanser


## Eksterne lenker
* Veinavnleksikon for Ørland, Ottersbo
Michael Mann (filmregissør)

**Michael Mann** (født 5. februar 1943) er en amerikansk filmregissør, filmforfatter og filmprodusent. Han var vært Oscar-nominert fire ganger.

Mann har en karakteristisk stil som gjenspeiles i hans arbeid. Blant hans kjennetegn er svevende synthmusikk, som Jan Hammers musikk til *[[Miami Vice]]* og new age-musikken til *[[Manhunter]]*. Filmfotografen Dante Spinotti jobber nærmest fast for Mann. Mange av scenene i Manns filmer er lagt til øde, urbane områder og den visuelle stilen vektlegger myk blå og skarp, steril hvit.

## Filmografi (utvalg)
* *[[Miami Vice]]* (TV-serie) (1984&ndash;1989)
* *[[Manhunter]]* (1986)
* *[[Den siste mohikaner (film)|Den siste mohikaner]]* (1992)
* *[[Heat (film)|Heat]]* (1995)
* *[[The Insider]]* (1999)
* *[[Ali (film)|Ali]]* (2001)
* *[[Collateral]]* (2004)
* *[[Miami Vice (film)|Miami Vice]]* (2006)
* *[[Public Enemies (film)|Public Enemies]]* (2009)
* *[[Blackhat (film)|Blackhat]]* (2015)

## Referanser


## Eksterne lenker
*
Tilda Swinton

**Katherine Mathilda «Tilda» Swinton** (født 5. november 1960) er en britisk skuespiller av skotsk og australsk opprinnelse, kjent for både kunstfilmer og kommersielle filmer.

## Bakgrunn og utdannelse
Hun ble født i London som datter av John Swinton (en skotsk generalmajor i Scots Guards) og hans australskfødte kone Judith. Swinton gikk på samme skole som den senere prinsesse Diana, West Heath Girls' School, og senere på Fettes College i en periode. Hun studerte statsvitenskap og engelsk litteratur. i New Hall ved University of Cambridge frem til 1983.

Hun har fått et internasjonalt omdømme som risikovillig, og har alltid unngått konvensjonelle kvinnelige hovedroller. Hun arbeidet ved Traverse Theatre i Edinburgh og Royal Shakespeare Company før hennes filmkarrière begynte på midten av 1980-tallet. Hun bor i nærheten av Inverness i Skottland. Hun har barn med den skotske dramatikeren og bildekunstneren John Byrne.

## Filmkarrière
Hennes tidlige arbeider inkluderte en rekke filmer regissert av Derek Jarman, og også titelrollen i Sally Potters filmversjon av *Orlando* i 1992, som hun fikk en massiv oppmerksomhet for og der hun spiller en adelsmann på 1500-tallet som viser seg å være udødelig og som i åras løp forvandles til en kvinne. I 1995 deltok Swinton i en levende utstilling i en uke, hvor hun sov eller lot som hun gjorde det i en glasskasse. Året etter ble utstillingen, kalt *The Maybe*, gjentatt i et kunstgalleri i Roma. Hun opptrådte i en musikkvideo for bandet Orbitals *The Box*.

I senere år har hun hatt roller i mer mainstream-filmprosjekter, inkludert hovedrollen i den kritikerroste amerikanske filmen *[[The Deep End]]*. Hun opptrådte også i mindre fremtredende roller i filmer som *[[Vanilla Sky]]* med Tom Cruise, *[[Constantine (film)|Constantine]]* med Keanu Reeves og *[[The Beach]]* med Leonardo DiCaprio. Nylig har hun også hatt roller i britiske filmer, som *[[Young Adam]]* (2004) og *[[The Statement]]* (2003).  I 2004 var hun medlem av juryen ved filmfestivalen i Cannes.

I 2005 hadde hun rollen som Jadis (den hvite heksen) i filmversjonen av Narnia-bøkene *Løven, heksa og klesskapet* fra 2005, *Prins Caspian* fra 2008 og *Reisen til det ytterste hav* fra 2010. Swinton har de seneste årene kjent for et større publikum via filmer som *[[Michael Clayton]], *Narnia*-serien, *Adaption* og i 2008 *Burn After Reading*.

Swinton vant i 2007 en [[Oscar for beste kvinnelige birolle]] som Karen Crowder i filmen *Michael Clayton''.

## Referanser


## Eksterne lenker
* 
* 
*
Hvalfangstmuseet

**Hvalfangstmuseet** (på engelsk *The Whaling Museum*) er flere museumssamlinger i Sandefjord i Vestfold og Telemark fylke. Museets hovedfokus er norsk storhvalfangst  (pelagisk hvalfangst) i Antarktis på 1900-tallet. Museet består av selve museumsbygningen med utstillinger, museumsbåten «Southern Actor», og samlingene som er oppbevart i fellesmagasiner og bibliotek. Museet er en avdeling av Vestfoldmuseene IKS.

Hvalfangstmuseet ble grunnlagt i 1917.

## Bakgrunn og museumsbygningen

Forretningsmannen og hvalfangstrederen Lars Christensen (1884–1965) begynte i 1914 å sysle med tanken om et museum over den omfattende hvalfangstnæringen han selv var en del av. Idéen fikk han blant annet etter et besøk i New Bedford Whaling Museum  i USA. Den 23. mai 1917 kunne han overrekke museet med samlinger som gave til Sandefjord kommune. Museet fikk navnet «Kommandør Chr. Christensens Hvalfangstmuseum» etter Lars Christensens far.

Hvalfangstmuseet ble etablert direkte i et nybygg tegnet av Niels Winge Grimnes (1885–1922). Gjennom den arkitektoniske utformingen, fremhever bygningen museets mest ikoniske gjenstand - en blåhvalmodell i full størrelse - som kan betraktes fra et vandregalleri båret av tolv søyler. I 1981 ble museet bygget ut og fikk plass til en egen kulturhistorisk avdeling. Denne fløyen ble i 2018 utvidet ytterligere og gir rom til nye kulturhistoriske utstillinger og publikumsfasiliteter. Den eldste bygningen rommer den naturhistoriske utstillingen. Utstillingssalen har i seg selv en museumshistorisk verdi, samtidig som fremstillingen av dyrelivet i Arktis og Antarktis også fungerer som en introduksjon til fangsthistorien. 

## Museumsbåten «Southern Actor»

«Southern Actor» er en klassisk dampdrevet hvalbåt som representerer den siste tiden av storhvalfangsten etter andre verdenskrig. Den deltok i Sydhavsfangsten fram til 1962. Båten ble bygget i Middlesbrough i England for rederiet Sevilla Whaling Co. Ltd. i 1950. Båten ligger til kai og er åpen for publikum i sommersesongen, og ellers etter avtale med omviser. 

## Samlingene
Hvalfangstmuseets hovedfokus er 1900-tallets storhvalfangst i Antarktis. Hvalfangstmuseet har en omfattende foto- og filmsamling i magasin. En stor boksamling med litteratur om hval, hvalfangst og polare strøk er tilgjengelig gjennom Sandefjord Folkebibliotek. Dertil kommer flere hundre hyllemeter med historiske arkiver oppbevart i Vestfoldarkivet. Disse står i dag på listen over ”Norges dokumentarv” som sorterer under UNESCOs liste over Verdens dokumentarv.

## Referanser


## Litteratur
*Bjarne Aagaard: *Fangst og forskning i Sydishavet*. Annet bind, Nye tider. Oslo-1930, s. 419-432
*Einar Wexelsen: *Vel blåst! Kommandør Chr. Christensens Hvalfangstmuseum 75 år*. Hvalfangstmuseets publikasjon nr. 28, Sandefjord-1993. Også trykt som Utkikksposten nr. 5 og 6, Sandefjord-1992.

## Eksterne lenker
*
Kromatisk skala

En **kromatisk skala** er en skala som består av halvtonetrinn, for eksempel c-c-d-d osv. Dette gjør at en oktav i en kromatisk skala inneholder tolv påfølgende toner. Andre skalaer:

*Diatonisk skala
*Heltoneskala
*Pentaton skala
*Dimskala
*Tetrakordskala

## Frekvensforhold
Frekvensene for to toner med *en* oktavs intervall har forholdstallet 2. Ettersom alle halvtoner ved «normal», det vil si temperert, stemming har samme frekvensforholdstallet og antall halvtonetrinn i en oktav er 12, er frekvensforholdstallet mellom to halvtoner \sqrt[12]{2} = 1,059463....

## Referanser
Miami Vice (film)

***Miami Vice*** er en amerikansk spillefilm regissert av Michael Mann, basert på hans fjernsynsserie *[[Miami Vice (TV-serie)|Miami Vice]]* (1984&ndash;1989). Filmen hadde premiere 28. juli 2006. Colin Farrell har rollen som James «Sonny» Crockett, mens Jamie Foxx spiller Ricardo Tubbs.

## Sammendrag
Politi-etterforskerne James "Sonny" Crockett og Ricardo "Rico" Tubbs arbeider undercover i en nattklubb for å arrestere en hallik som går under kallenavnet Neptune. De får en telefon fra en informant, Alonzo Stevens, som avslører at han er redd for sitt liv, og planlegger å forlate byen. Men han er redd for at hans kone Leonetta er i umiddelbar fare, og ber dem sjekke hvordan det går med henne. Crockett får vite at Stevens tidligere var informant for FBI, og tar kontakt med FBI-agent John Fujima.

Crockett og Tubbs møter Stevens som forteller om et kartell fra Colombia som var infiltrert av undercover-agenter fra FBI, og kartellet truet med å myrde Leonetta hvis Stevens ikke tilsto å være en undercover-agent. Rico får en telefon om Leonettas død, og Stevens begår selvmord ved å hoppe foran en lastebil. På vei til åstedet for Leonettas død mottar Sonny og Rico en telefon fra lensmann Martin Castillo, og blir bedt om å holde seg vekk fra åstedet.

De møter John Fujima, som jakter på et kartell fra Colombia ledet av José Yero. De leter etter båter som kommer fra Karibia, som leverer narkotika fra et kartell. Sonny og Rico bruker sine informanter for å arrangere et møte med kartellet. De later som de er narkotika-smuglere, og tilbyr sine tjenester til Yero. De blir introdusert for noen som er ansvarlig for nesten all narkotika-handel i Sør-Florida.

Tubbs frykter for deres sikkerhet. Denne frykten blir snart realisert når detektiv Trudy Joplin, Rico's kjæreste, blir kidnappet på ordre fra José Yero. Med hjelp av lensmann Castillos oppdager de hvor Trudy holdes fanget. Hun er kritisk skadd etter at en bombe detoneres. Senere reiser Crockett og Tubbs til en havn i Miami, for å møte Yero og hans menn. Under den intense skuddvekslingen blir Yero skutt av Tubbs. Etterpå sitter Tubbs ved Trudy på sykehuset, og hun begynner å våkne fra koma.

## Skuespillere
* Etterforsker James "Sonny" Crockett spilt av Colin Farrell.
* Etterforsker Ricardo "Rico" Tubbs spilt av Jamie Foxx.
* Etterforsker Trudy Joplin spilt av Naomie Harris.
* Etterforsker Gina Calabrese spilt av Elizabeth Rodriguez.
* Etterforsker Stan Switek spilt av Domenick Lombardozzi.
* Etterforsker Larry Zito spilt av Justin Theroux.
* Martin Castillo spilt av Barry Shabaka Henley.

## Eksterne lenker
* 
*
Den danske Rimkrønike

**Den danske Rimkrønike** ble i 1495 den første bok på dansk som ble trykket i Danmark. Verket består av en rekke dikt om de danske kongene fram til Christian I. Diktene er utformet som om de framføres av kongene selv.

Boken ble trykt av Gotfred av Ghemen, en nederlender som var bosatt i København.

## Eksterne lenker
* Den danske Rimkrønike - Digital faksimile fra Det Kongelige Bibliotek 
*
Kattem

**Kattem**  er et boligområde sør i Trondheim med ca. 4&nbsp;000 innbyggere. Området ligger på en åstopp omtrent halvannen mil sør for Trondheim sentrum. Kattem  inngår administrativt i bydelen  Heimdal. Kattem er bygd på et myrområde, og gatene har fått navn etter områdets dyre- og fugleliv.  Vi finner derfor  *Myrsnipevegen*, *Bekkasinvegen*,  *Mårvegen*,  *Ekornvegen*,   *Skogmusvegen*, *Korsnebbvegen*, *Rypeveien* med flere.

## Historie
Kattem ble bebygget på begynnelsen av 1970-tallet med en miljøvennlig arealbruk der gående og  kjørende er skilt fra hverandre og mye av den opprinnelige vegetasjonen mellom husene er bevart. De fleste boligene er  tilsluttet TOBB gjennom  *Sameiet Kattem- Ust*, som består av seks borettslag med blokkbebyggelse og rekkehus.  En del villaer og rekkehus omkring disse borettslagene regnes også som tilhørende Kattem.

## Lokale tilbud
Det er  en stor barneskole på selve  Kattem, mens Åsheim barneskole og Åsheim ungdomsskole ligger i grensen til det tilstøtende boligområdet Åsheim. Området har mange  offentlige og  private barnehager, men få tilbud forøvrig.  Bydelssenteret består bare av en *Coop Prix*-butikk, en frisør og fotpleier foruten *Kattem Frivilligsentral* og vaktmesterkontoret. Ungdomsklubben Kattemkjelleren holder til i kjelleren under butikken.
Trondheim kommune åpnet et nytt anlegg  med omsorgs- og pleieboliger på Kattem i 2010.

## Idrett
Området rekrutterer sammen med boligområdene Åsheim og Lundåsen til Kattem Idrettslag.

## Eksterne lenker
* Kattem frivilligsentral
Budweiser

**Budweiser** er navn på et ølmerke som opprinnelig kommer fra Bøhmen (Čechy) (idag i Tsjekkia). Både et bryggeri i Tsjekkia og et bryggeri i USA selger øl under merket Budweiser.

Det originale **Budweiser** er pilsnerøl fra byen Budweis (nå České Budějovice) i Bøhmen (Čechy), i det nåværende Tsjekkia. Byen har bryggeritradisjoner tilbake til middelalderen. Ettersom amerikansk Budweiser har sikret seg rettighetene til varemerket i flere land, markedsføres tsjekkisk Budweiser mange steder under varemerkene *Budweiser (Budvar)* og *Czechvar*.

**Amerikansk Budweiser**, som regel bare kalt **Bud** og markedsført som *King of Beers*, er et amerikansk øl produsert av Anheuser-Busch. Bryggeriet utviklet øltypen i 1876 som et «bøhmisk øl» etter å ha besøkt Budweis. Amerikansk Budweiser markedsføres mange steder bare som *Bud*, og i Tyskland som *Anheuser-Busch B*. Bud er verdens mestselgende øl, etterfulgt av Bud Light. Ølet er av typen pilsner med lys, gyllen farve og mild smak, brygget gjennom masseproduksjon. EU dømte i mars 2009 Anheuser-Busch til å bytte navn på Budweiser. Striden om navnet hadde da pågått siden 1996.

## Referanser


## Eksterne lenker
* Budweiser Budvar, offisielt nettsted
* Budweiser, offisielt nettsted
* Anheuser Busch, offisielt nettsted
Bud (andre betydninger)

**Bud** har flere betydninger:

*Anbud
*Bud, et tettsted i Fræna kommune, tidligere kommune
*Budrunde (eiendomsmegling)
*Budweiser, et ølmerke
*De ti bud, religiøse leveregler
*Offentlige anskaffelser (anbud og tilbud)
*Påbud, en ordre eller leveregel
*Sendebud, en budbringer eller utsending
HP Sauce

**HP Sauce** er en brown sauce som tidligere ble produsert av HP Foods i Birmingham i England. Den produseres nå av Heinz i Nederland. Sausen lages av øleddik tilsatt krydder og orientalske frukter. Sausen er svært populær i Storbritannia, og brukes vanligvis som smakstilsetning til salt og krydret mat, og som ingrediens i supper og stuing.

HP var opprinnelig en forkortelse for ''Houses of Parliament''.

## Kilder
*S. Schmidt-Nielsen, *Mat-leksikon: en oppslagsbok for mat og drikkevarer*. Trondheim 1947

## Eksterne lenker
*
HP Foods

**HP Foods Limited** er et britisk matvareselskap som blant annet produserer HP Sauce og sausemerkene Lea & Perrins og Daddies. Selskapet ble etablert i 1875 og har hovedkontor i Birmingham i England. 

Selskapet, som tidligere var kjent som **Midlands Vinegar Company** og **Smedley HP Foods Limited**, ble oppkjøpt av Imperial Foods, en avdeling innen Imperial Group. HP Foods Ltd ble beholdt av Imperials morselskap Hanson plc selv etter fisjonen av Imperial Group. Det ble solgt til Groupe Danone SA i 1988 for 199&nbsp;millioner GBP, og Danone solgte det i juni 2005 videre til Heinz for 470&nbsp;millioner GBP. Overtakelen ble imidlertid i oktober samme år henvist til det britiske konkurransetilsynet, som etter en gjennomgang godkjente overtakelsen, og Heinz begynte deretter prosessen med å integrere det nye selskapet i sin virksomhet.

I 2007 ble den historiske Aston-fabrikken i Birmingham revet, og produksjonen av sausmerkene HP og Daddies ble flyttet til Nederland. Produksjonen av Worcestershire sauce ble flyttet tilbake til Worcester.

## Referanser


## Eksterne lenker
* HP Foods offisielle nettsted
Austin-Healey 100

**Austin-Healey 100** var en sportsbil som ble produsert mellom 1953 og 1956 av British Motor Corporation. Den var utviklet av Donald Healey, og ble produsert av Healeys selskap med deler fra Austin A90. Healey bygget én enkelt *Healey 100* for bilutstillingen i London i 1952, og denne imponerte BMC, som eide Austin, så mye at de inngikk en avtale med Healey om produksjon.

Produksjonsmodellene ble montert ved BMCs Longbridge-fabrikk sammen med A90, basert på chassis bygget av Jensen Motors i West Bromwich. De første eksemplarene (*BN1*) var utstyrt med den samme 90 hk (67 kW) motoren og tretrinns manuelle girkassen som A90-modellene. Motoren, som hadde et sylindervolum på 2 660 ccm, hadde en sylinderboring på 87.3 mm, og en slaglengde på 111.1 mm.

Bilene ble bygget fra sommeren 1955, og ble erstattet av *BN2*-modellen året etter. BN2 var utstyrt med en firetrinns manuell girkasse, men var ellers ganske lik. En *100m*-pakke var også tilgjengelig, med en 100 hk (82 kW) motor. En annen variant var 50 biler med aluminiumskarosseri, *100S*, som hadde 132 hk (98 kW).

De siste 100-modellene, *BN4* i 1956 (2+2 seter) og *BN6* i 1958 (2 seter) hadde sekssylindrede motorer, og fikk betegnelsen 100-6. Disse delte motorer med modellen Austin-Healey 3000, som erstattet 100-modellene.

Navnet *100* kommer fra Donald Healey, som navnga bilene etter det faktum at de var blant få biler som kunne oppnå 100 mph (160 km/t), i motsetning til Austin-Healey 3000, som er navngitt for sitt sylindervolum på 3000 ccm.

## Eksterne lenker
* 
* Austin-Healey Club USA
Ahmed Yassin

**Sheikh Ahmed Ismail Yassin** (arabisk: الشيخ أحمد ياسين) (født ca. 1937, død 22. mars 2004) var leder og grunnlegger av Hamas inntil han ble drept i et israelsk helikopterangrep. En av Hamas syv grunnleggere i 1986. Yassin grunnla Hamas sammen med Muhammad Jamal al-Netshen fra Hebron, Jamal Mansour fra Nablus, Sjek Hassan Yousef, Mahmud Muslih fra Ramallash, Jamil Hamami fra Jerusalem og Ayman Abu Taha fra Gaza ifølge Sjek Hassan Yousefs sønn, Mussab Hassan Jussef

## Referanser
Karel Kodejška

**Karel Kodejška** (født 20. mars 1947) er en tidligere tsjekkisk skihopper som representerte Tsjekkoslovakia.

Hans største meritter er fra skiflyging, der han ble verdensmester i 1975. Han har også en bronsemedalje fra mesterskapet i 1973.

I tillegg har Kodejška en sjetteplass fra storbakkerennet i VM 1974 i Falun.

## Referanser


## Eksterne lenker
*
Norges Basketballforbund

Norges Basketballforbund

Stiftet
1968

Hovedkontor
Ullevaal Stadion,Sognsveien 73, Oslo

Medlem av
FIBA

President
Jan Hendrik Parmann

Generalsekretær
Espen André Johansen

Regioner 
5

Klubber 
180

Medlemmer 
21 500

Antall ansatte
17

Nettside
www.basket.no

**Norges Basketballforbund** (**NBBF**) (stiftet i 1968) er Norges særforbund innen basketball. Den første basketballklubben i Norge, (Ullern Basket), ble stiftet i 1956, 12 år tidligere enn selve forbundet.

Forbundet er tilsluttet Norges idrettsforbund og olympiske og paralympiske komité og det internasjonale basketballforbundet FIBA (*Fédération Internationale de Basketball*).

## BLNO (eliteseriene)
Eliteserien for menn og Eliteserien for kvinner kalles siden høsten 2022 for BLNO. Fra høsten 2021 frem til høsten 2022 kaltes de to eliteseriene for Firi-ligaen, etter at NBBF inngikk en ny sponsoravtale med kryptovalutabørsen Firi. Avtalen mellom NBBF og Firi ble bragt til opphør høsten 2022, og NBBF kunngjorde at seriene på nytt skulle hete BLNO-ligaen.

## Basketballregioner
NBBF har i dag rundt 170 klubber og  spillere fordelt på fem regioner.
*NBBF Region Øst: Oslo og Akershus, , Telemark, Vestfold, , 
*NBBF Region Vest: ,  og Sogn og Fjordane
*NBBF Region Midt-Norge: , Nord-Trøndelag og 
*NBBF Region Nord: ,  og Finnmark
*NBBF Region Sør:  og 

## Referanser


## Eksterne lenker
*
Allied Command Transformation

**Allied Command Transformation** (**ACT**) er en av de to overkommandoene i NATOs militære kommandostruktur. Den andre er Allied Command Operations.

ACT har hovedkvarter i Norfolk i den amerikanske delstaten Virginia. Øverstkommanderende for ACT har tittelen *Supreme Allied Commander Transformation* (SACT) og er «dobbelthattet» som sjef for den amerikanske Joint Forces Command.

## Organisasjon
ACT består av hovedkvarteret (HQ SACT) i Norfolk samt flere underliggende trenings- og utviklingssentra som er lokalisert andre steder, blant annet:
*Joint Warfare Centre, Stavanger, Norge
*Joint Force Training Centre, Bydgoszcz, Polen
*Joint Analysis and Lessons Learned Centre, Monsanto, Portugal
*NATO Undersea Research Centre, La Spezia, Italia

## Eksterne lenker
*
ACT

**ACT** har flere betydninger:

;Musikk

*ACT (plateselskap), et tysk plateselskap
*Act, britisk popduo
*A.C.T, svensk progrockband

;Diverse
*Allied Command Transformation, en overkommando i NATO.
*Australian Capital Territory, et australsk føderalt territorium.
*Assertive Community Treatment, en metode for psykiatrisk behandling.
*ACT New Zealand, et politisk parti på New Zealand
Presidentvalget i Finland i 2006

**Presidentvalget i Finland 2006** ble avholdt i januar 2006. Tarja Halonen ble valgt som Finlands president for en periode på 6 år.

Finlands president velges ved direkte valg. Om ingen kandidat får majoritet i første valgomgang, det vil si mer enn 50% av stemmene, gjennomføres det en andre valgomgang mellom de to kandidatene som fikk flest stemmer. I 2006 ble første valgomgang holdt den 15. januar, og andre valgomgang den 29. januar. Den nye presidentperioden startet 1. mars.

I første valgomgang fikk den sittende presidenten Tarja Halonen 46,3% av stemmene. I andre valgomgang møtte hun Sauli Niinistö som hadde fått om lag 24% av stemmene i første valgomgang. Halonen vant andre valgomgang med 51,8% av stemmene mens Niinistö fikk litt over 48% av stemmene. 

## Kandidater
Kandidatnomineringene ble formelt bekreftet den 15. desember. Følgende kandidater stiller til valg:

* Bjarne Kallis (Kd), kandidatnummer **2**
* Sauli Niinistö (Saml.), kandidatnummer **3** 
* Timo Soini (Sannfinländarna), kandidatnummer **4**
* Heidi Hautala (Gröna förbundet), kandidatnummer **5**
* Henrik Lax (Sfp), kandidatnummer **6**
* Matti Vanhanen (Centern), kandidatnummer **7** (sittende statsminister)
* Arto Lahti (valmansförening), kandidatnummer **8**
* Tarja Halonen (SDP), kandidatnummer **9** (sittende president)

Arto Lahtis valmansförening samlet 20 000 underskrifter til støtte for kandidaten.

Vänsterförbundet har meddelt at de støtter president Halonens gjenvalg. Hun er likevel formelt sett ikke partiets kandidat.

## Valgresultat

Ettersom ingen kandidat oppnådde rent flertall i valgets første runde, ble det arrangert en andre valgomgang mellom de to kandidatene som fikk flest stemmer, Halonen og Niinistö.

## Referanser


## Eksterne lenker
* Finske justitieministeriets valgside
* Finsk rikskringkastings (YLE) valgside (svensk)
Königswinter

**Königswinter** er en by i Nordrhein-Westfalen i Tyskland med ca. 40&nbsp;000 innbyggere. Den ligger på den østlige siden av Rhinen ovenfor Bonn.

## Historie

Königswinter nevnes første gang i år 1015 som *Winetre*. Keiser Henrik II skjenket kvinnestiftet Dietkirchen i Bonn et gods i Winetre som han hadde overtatt fra grev Wilhelm og hans bror Boppo. Det finnes imidlertid arkeologiske funn (bl.a. gravstener) som stammer fra året 680.

I middelalderen tilhørte Königswinter den kurkölniske provinsen Wolkenburg, som omfattet begge borgene Drachenfels og Wolkenburg samt stedene Königswinter og Ittenbach. Selv om Königswinter hadde en bymur og andre typisk tegn for en by, hadde stedet ikke byrettigheter. I 1689 ble byen herjet av brann, da franske soldater plyndret byen.

Etter sekulariseringen av erkestiftet falt Königswinter i 1803 til fyrstedømmet Nassau-Usingen, og i 1806 til hertugdømmet Berg og endelig i 1815 til kongeriket Preussen.

Königswinter fikk byrettigheter i 1889.

Navnet *Königswinter* oppstod etter at Karl den store erhvervet et vinområde ved Drachenfels, og Königswinter dermed ble kongelig *Vinitiorium*. Drachenfels fikk særlig gjennom Richard Wagners versjon av Nibelungenlied internasjonal berømthet. Her beseiret *Siegfried der Drachentöter* den legendariske dragen og badet i dens blod for å gjøre seg usårlig. Imidlertid dekket et lindeblad et lite sted mellom skulderbladene, noe som senere skulle bli hans bane.

### Borgermestre

## Bilder

Koenigswinter Drachenfels.jpg|Gamlebyen sett fra Rhinen
2013-03-17 Drachenfelsstraße 30, Königswinter IMG 4405.jpg|Putzbau bygget i 1897
Koenigswinter Rathaus.jpg|Rådhuset
Petersberg.jpg|Petersberg
Schloss Drachenburg.jpg|Drachenburg slott
Evangelische Kirche Koenigswinter.jpg|Den evangeliske kirken
Drachenfels Stich.jpg|Stikk av borgen Drachenfels ved Königswinter


## Referanser


## Eksterne lenker
*
Allied Command Operations

**Allied Command Operations** (**ACO**) er en av de to overkommandoene i NATOs militære kommandostruktur. Den andre er Allied Command Transformation.

ACOs hovedkvarter ligger i Casteau, nord for den belgiske byen Mons, og er av historiske årsaker kjent som Supreme Headquarters Allied Powers Europe (SHAPE). Øverstkommanderende for ACO har, også dette av historiske grunner, tittelen *[[Supreme Allied Commander Europe]]* (SACEUR), og er «dobbelthattet» som sjef for den amerikanske U.S. European Command.

## Organisasjon
Tre store hovedkvarter er underlagt ACO:

*Joint Force Command Brunssum, Nederland
*Joint Force Command Naples, Italia
*Joint Command Lisbon, Portugal

## Eksterne lenker
* SHAPE, offisielt nettsted
Tendensroman

**Tendensroman** (fra latin *tendere*, tilsikte) betegner skjønnlitteratur fra hovedsakelig 1800-tallet som setter samtidens problemer under debatt, og som ønsker å peke på skjevheter i samfunnet. Tendensdiktingen streber etter bestemte litterære effekter av sosial, politisk, moralsk eller av livsanskuende art, i motsetning til litteratur som kun har estetisk siktemål, *l'art pour l'art*, kunst for kunstens egen skyld. Tendensromanen hadde sitt utspring i realismen.

Camilla Colletts *[[Amtmannens døtre]]* (1855) regnes som den første tendensroman i Norge. Andre tendensromaner er Alexander Kiellands *[[Gift (roman)|Gift]]* (1883), Christian Krohgs *[[Albertine (roman)|Albertine]]*(1886), Gabriel Scotts *[[De vergeløse (roman)|De vergeløse]]* (1939), og Jens Bjørneboes *[[Jonas (roman)|Jonas]]* (1955)

## Se også
* Debattbok
U.S. Indo-Pacific Command

**U.S. Indo-Pacific Command** (**INDOPACOM**), tidligere **U.S. Pacific Command**, er den største og eldste av de ti felles hovedkommandoene i det amerikanske forsvaret. Kommandoen ble opprettet 1. januar 1947 av president Harry Truman og har hovedkvarter på Oahu i Hawaii. 

Ansvarsområdet strekker seg fra USAs vestkyst til østkysten av Afrika og omfatter over 50 prosent av jordens landområder (nesten 169 millioner kvadratkilometer), nærmere 60 prosent av jordens befolkning og 43 forskjellige land.

På grunn av sitt geografiske ansvarsområde er INDOPACOM amerikanernes representant i forbindelse med fem av de syv forsvarstraktatene som USA har inngått med sine allierte:

* USA/Filippinene (*Mutual Defense Treaty*, 1952) 
* USA/Australia (*ANZUS*, 1952) 
* USA/Sør-Korea (*Mutual Defense Treaty*, 1954) 
* USA/Frankrike/Australia/New Zealand/Thailand/Filippinene (*South East Asia Collective Defense*, 1955) 
* USA/Japan (*Mutual Defense Treaty*, 1960)

## Eksterne lenker
*
U.S. Joint Forces Command

**U.S. Joint Forces Command** (**JFCOM**) var en av de ti store felleskommandoene i det amerikanske forsvaret. Kommandoen hadde sin bakgrunn i den tidligere U.S.&nbsp;Atlantic Command og ble opprettet i 1999 for å lede transformasjonen av de amerikanske styrkene gjennom eksperimentering og opplæring.

JFCOM kaltes ofte Pentagons «transformasjonslaboratorium» og arbeidet med å utvikle nye konsepter og doktriner, gjennomføre tester og eksperimenter, utdanne ledere i fellesmilitær doktrine og gi anbefalinger om hvordan Hæren, Marinen, Marinekorpset og Flyvåpenet bedre kunne jobbe og kjempe sammen.

Kommandoen hadde hovedkvarter i Norfolk (Virginia).

Sjefen for JFCOM var «dobbelthattet» som NATOs *Supreme Allied Commander Transformation* (SACT), øverstkommanderende for Allied Command Transformation.

JFCOM ble avviklet i 2011.

## Eksterne lenker
*
Giorgio Rocca

**Giorgio Rocca** (født 1975) er en italiensk tidligere alpinist. Han er oppvokst i Livigno (provinsen Sondrio), hvor han fremdeles bor. Roccas spesialdisiplin var slalåm.

## Karriere

Under VM 1999 i Vail kom han på fjerdeplass i slalåm, bare noen få hundredels sekunder bak bronseplassen.

Under VM 2003 i St. Moritz tok han bronsemedaljen i slalåm, bak Ivica Kostelić og Silvan Zurbriggen. Han vant ytterligere to bronsemedaljer under VM 2005 i Bormio (som ligger få kilometer fra Roccas hjemsted), i alpin kombinasjon (bak Benjamin Raich og Aksel Lund Svindal) og i slalåm (bak Raich og Rainer Schönfelder).

I innledningen av sesongen 2005/2006 var Rocca verdens suverent beste slalåmkjører. Han vant sesongens fem første slalåmrenn, og ble regnet som stor favoritt til å ta slalåmgullet i OL i Torino, hvor han imidlertid kjørte ut i første omgang.

Roccas mor er sveitsisk og kommer fra kantonen Graubünden. Rocca snakker derfor både retoromansk og tysk i tillegg til italiensk.

## Resultater i verdenscupen i alpint

### Enkeltseire

### Sammenlagtplasseringer

## Eksterne lenker
* 
*
Heinz Galinski

**Heinz Galinski** (født 28. november 1912 i Marienburg (Vestpreussen), død 19. juli 1992 i Berlin) var president for Zentralrat der Juden in Deutschland.

Galinski var utdannet i tekstilfag. Etter å ha tilbragt krigen i konsentrasjonsleirer var han fra 1949 til sin død formann for det jødiske trossamfunnet i Berlin (vest). Han var første gang president for det jødiske sentralrådet fra 1954 til 1963, og ble i 1987 æresborger av Berlin. Etter korrupsjonsskandalen rundt Werner Nachmann ble han på nytt president for det jødiske sentralrådet i 1988 og klarte å gjenopprette respekten for organisasjonen.

Heinz Galinski var også aktiv i det antroposofiske miljøet, og sendte sine barn på steinerskole.

## Referanser


## Eksterne lenker
*
Klavdija Bojarskikh

**Klavdija Sergejevna Bojarskikh** (russisk *Клавдия Сергеевна Боярских*; født 11. november 1939, død 12. desember 2009) var en russisk langrennsløper. Hun representerte Sovjetunionen.

Hun var den dominerende kvinnelige løperen under OL 1964 i Innsbruck, der hun vant begge de individuelle distansene (5 og 10&nbsp;km). Hun gikk også for Sovjetunionens stafettlag, som vant med over to minutters margin til Sverige på sølvplass.

Hun greide nesten å kopiere denne seiersrekken under VM 1966 i Oslo. Hun vant 10&nbsp;km og Sovjetunionen gikk til topps i stafetten, men på 5&nbsp;km måtte hun ta til takke med sølv, slått av landslagskollegaen Alevtina Koltsjina.

## Se også
* Liste over mestvinnende vinterolympiere

## Referanser


## Eksterne lenker
*
Catrin Nilsmark

**Catrin Nilsmark** (født 1967) er en profesjonell svensk golfspiller. Hun debuterte på Ladies European Tour i 1987 og på LPGA-touren i 1995.

Når hun ikke spiller golf foreleser hun i ledelse og teambuilding.

## Amatørkarriere
Hun hadde en veldig fremgangsrik amatørkarriere og var medlem av det svenske landslaget 1983-87. Hun ble svensk juniormester i 1984 og vant også det årets Junior Orange Bowl internasjonale golfmesterskap. Hun spilte universitestgolf i ett år ved University of South Florida.

Har også tre seire på Telia Tour: Höganäs Ladies Open i 1991, og Lerum Ladies Open og Öhrlings Match-SM i 1997.

## Profesjonell karriere
Nilsmark ble profesjonell i 1987, men den første delen av karriren ble hindret av en whiplash-skade etter en bilulykke. Hun fikk sin første seier på LET i Ford Classic i 1994 og deltok på den USA-baserte LPGA Touren i 1995 etter å ha fått en delt 15.-plass på LPGAs kvalifiseringsskole i 1994 som ga en fullverdig plass på touren. Hun fikk to seire i 1999 ved Evian Masters på Ladies European Touren og Valley of the Stars Championship på LPGA Touren. 

Nilsmark spilte i Solheim Cup i 1992, 1994, 1996, 1998 og 2000, og senket den vinnende putten i 1992 i Europas første seier over USA. Hun var kaptein da det europeiske laget vant Solheim Cup i 2003 i hjemlandet Sverige til tross for en alvorlig rygglidelse  og tapte som kaptein i 2005 turneringen. Hun ble utnevnt til kaptein for det europeiske laget i PING Junior Solheim Cup i 2007.

## Seire som prefesjonell (3)
### [[LPGA-touren]] (1)
* 1999: Valley of the Stars Championship

### [[Ladies European Tour]] (2)
* 1994: Ford Classic 
* 1999: Evian Masters

## Solheim Cup
* 1992, 1994, 1996, 1998 og 2000. Kaptein for Europas lag 2003, 2005.  

## Referanser


## Eksterne lenker
* 
* Profil hos LET
* Profil hos LPGA
* Catrin Nilsmark hos Bränninge GCC
* Catrin Nilsmark hos Golfdata.se
Maria Hjorth

**Maria Hjorth** (født 1973) er en profesjonell svensk golfspiller. Hun spiller på både Ladies European Tour (LET) og LPGA-touren.

## Seire, LPGA
* 1999 SAFECO Classic, Mizuno Classic
* 2007 LPGA Navistar Classic
* 2010 LPGA Tour Championship
* 2011 Avnet LPGA Classic

## Seire, LET
* 2004 Ladies English Open
* 2005 Ladies English Open

## Solheim Cup
* 2002, 2005, 2007, 2009, 2011. På 21 matcher har hun 6 seire, 5 delte matcher og 10 tap.

## Eksterne lenker
* 
* Profil hos LET
Iben Tinning

**Iben Tinning** (født 4. februar 1974) er en profesjonell dansk golfspiller. Hennes to første seire på Ladies European Tour (LET) kom i 2002. I 2003 vant hun LPGA-tourens kvalifiseringsskole, men 2004-sesongen endte skuffende og hun klarte ikke å beholde spilleretten. Tilbake i Europa vant hun Order of Merit i 2005, som den første danske golfspilleren noensinne til å ende som nummer&nbsp;1 på pengelisten i en internasjonal tour. Tinning spilte på det europeiske laget i Solheim Cup i 2002, 2003, 2005 og 2007.

## Meritter
* 2010: Omega Dubai Ladies Masters
* 2005: Open de Espana Femenino, BMW Ladies Italian Open, Nykredit Masters
* 2002: Ladies Irish Masters, La Perla Italian Open

## Eksterne lenker
*
Villa fyr

**Villa fyr** er et nedlagt ledfyr ved havstykket Folda i Flatanger i Trøndelag.

Villa ble anlagt som kullblussfyr i 1839, og ble ombygd for drift med flytende brensel 1859. Fyret ble nedlagt 1890, og lyktehus av jern og linse – som ble montert i 1859 – ble flyttet over til Nordøyan fyr.

Villa var det første fyr som ble opprettet nord for Trondheimsfjorden. Det ble bygget i alt seks kullbussfyr i Norge mellom 1802 og 1839, og Villa antas å være det sist bygde kullblussfyr i verden, og trolig også det som senest var i drift. Villa er det best bevarte.

Fyrtårnet er 15 meter høyt, bygd i granitt, kleberstein og tegl; sekskantet med hvelvede trekkanaler i alle sider, enkelte av dem er delvis igjenmurt. En forseggjort støpejernstrapp fører opp til inngangen på fyret. Fyrstasjonen omfatter også assistentbolig og ruiner etter vokterbolig, gjerder, uthus, kullager og smie. Tidligere losstasjon og dagens naust, som er brukt som merkenaust, ligger ved havnen på Villa lenger øst. Tidligere lå også et naust inne i vågen innenfor havnen.

## Eksterne lenker
* flatanger.kommune.no Severdigheter og kulturminner – Villa fyr
* fyr.no
*
Shank

En **shank**, eller **å shanke**, er i golf betegnelsen på et feilslag der man som følge av en vridning av golfkøllen treffer ballen med hælen på køllen i stedet for med det flate slagfeltet. Som et resultat av dette farer ballen rett ut til høyre (for en høyrehendt spiller) og langs bakken, i stedet for høyt og rett frem slik et slag er ment å skulle være. Avhengig av hvor langt ut mot hælen ballen treffer, kan slaget i enkelte tilfeller også resultere kun i en stor slice eller hook.
Oksøy fyr

**Oksøy fyr** ligger på en øy i Kristiansandsfjorden, Kristiansand kommune i Agder. Fyrstasjonen er et kystfyr som ble opprettet i 1832. Sammen med Odderøya fyr og Grønningen fyr danner fyret en sammenhengende struktur av navigasjonshjelpemidler for innseilingen til kysten og Kristiansand havn fra Skagerrak.

## Det første anlegget

Det første fyret på Oksøy var 23 meter høyt, bygd i tegl. Det ble også bygd et våningshus og et uthus for fyrforvalteren. Oksøy fyr ble tent for første gang den 25. november 1832.

Oksøy var det første fyr i landet med linseapparat og Norge var det tredje land i verden som innførte systemet.

## Dagens anlegg
Det opprinnelige fyrtårnet ble erstattet av et nytt, 36 meter høyt støpejernstårn i 1900. Det er et av landets høyeste. Også dette fyret har linseapparat: 1. ordens katadioptrisk linse, dvs. at den både reflekterer og forsterker lyset. Nominell rekkevidde er 19 nautiske mil.

Fremdeles finnes tufter etter tidligere fyrtårn, losstasjon, semaforstasjon og et tysk brakkeanlegg fra andre verdenskrig på fyrområdet.

Oksøy fyr eies av Staten. Fyret ble automatisert og avmannet i 2004. Det er fredet etter lov om kulturminner og som naturreservat etter lov om naturvern.

## Losstasjonen
Losstasjonen på Oksøy ble opprettet omkring 1950. Et styrehus fra fiskeskøyta «Agder 2» fra Flekkerøy ble bygd om til utkikkshytte for losene.

I 1979 ble losstasjonen flyttet til Kristiansand. I 1989 ble det gjort vedtak om at loshytta skulle restaureres og bevares for ettertiden. Sannsynligvis er den et av Norges minste kulturminner.

## Trivia
C. J. Bergh ble ansatt som den første fyrforvalteren – en stilling han hadde til 1875. Han døde 77 år gammel etter 38 års tjeneste og etterlot seg kone og 25 barn.

Forvalteren hadde også en assistent som etter ansettelseskontrakten skulle ha fri kost og losji, noe som på denne tiden innbefattet «1 eller 2 drammer daglig».

## Eksterne lenker
*
Olsenbanden og Dynamitt-Harry

***Olsenbanden og Dynamitt-Harry*** er den andre filmen i serien om Olsenbanden. Filmen hadde premiere 10. august 1970 og ble regissert av Ove Kant. Filmen er den første med Dynamitt-Harry.

## Handling
Olsenbanden er tilbake, og denne gangen bestemmer Egon seg for å bli lovlydig. Istedenfor å gjøre store pengekupp, bestemmer Olsenbanden seg for å begynne å jobbe som hederlige samfunnsborgere, men når Norges Bank ranes og de tre tidligere forbryterne får skylden, må de bare ta på seg hattene og vise at de er uskyldige. 

## Trivia
Basse kalles Birger i denne filmen, mens i den første filmen *[[Olsen-Banden]]* er han den mellomste, og det er storebroren som heter Birger.

Denne filmen skiller seg fra de øvrige filmene på flere måter. Først og fremst fordi banden i denne filmen ikke begår noen forbrytelser, men derimot jakter forbrytere for å renvaske seg selv.  

Det er også den eneste filmen som har en engelsktalende hovedskurk, som sammen med sin karikerte gangsterbande (med svarte hatter, hvite frakker, solbriller og gevær i instrumentkasser) fremstår som en sterk parodi på typiske gangsterstereotypier man finner i tegneserier og gamle filmer. 

Dette er også en av totalt to filmer i serien som ikke er regissert av Knut Bohwim. Den andre er Olsenbandens siste bedrifter fra 1975, som er regissert av Knut Andersen. Disse to filmene skiller seg også fra de øvrige ved at Egon forsvinner i en annen retning når han kommer ut fra Botsen i starten, til tross for at Benny og Kjell står og venter der de pleier. I denne filmen er det bare for et øyeblikk, da han skal hente sin nye flamme, Bodil Hansen.

Det er første gang det velkjente Olsenbanden-temaet brukes i en norsk film. I den første første filmen ble det brukt musikk komponert spesifikt for den norske filmatiseringen, men fra og med denne filmen tok man i bruk kjenningsmelodien fra de danske filmene, som også endte med å bli kjenningsmelodien for alle de senere norske.

## Rolleliste

## Eksterne lenker
*
Dexter Holland

**Dexter Holland** (født **Bryan Keith Holland**, 1965) er vokalist i bandet The Offspring.

Han er gift med hår-stylisten Kristine Luna og sammen skrev de sangen «Sessions». Han er far til Alexa Holland, som selv er musiker av yrke. Hun har skrevet «How Often» med inspirasjon hentet fra Holland og Lunas forhold.

Dexter ble i 2007, mars-utgaven av bladet *Kerrang!* kåret til nummer 73 i kåringen «100 Stars Who Rock Your World List».

## Referanser


## Eksterne lenker
* 
* 
*
Olsenbandens siste bedrifter

***Olsenbandens siste bedrifter*** er den sjette filmen i serien om Olsenbanden. Filmen hadde premiere 7. august 1975, og ble regissert av Knut Andersen.

## Handling
Filmen starter med at Olsenbanden er på Gran Canaria etter deres siste eventyr i Norge, men da de kun har 500 kroner igjen må de gjennomføre et lite kupp for å betale regningene. Men Egon har allerede en plan om å skaffe litt mer penger: De kan stjele penger fra den norske restaurant-eieren «Schweine-Hansen». Han driver en stor restaurant på i området for norske, danske og svenske turister, og arrangerer ofte rustikke grill-fester med blant annet griser på spyd for den nordiske målgruppen. Olsen anser at dagen etter et av disse arrangementene er det beste øyeblikket, ettersom restauranten sannsynligvis sitter på veldig mye penger. Egon blir tatt på fersken takket være Valborg. Til Kjells fortvilelse har Valborg blitt venn med to spanjoler, som Valborg introduserer for Egon Olsen samtidig som han åpner pengeskapet hjemme hos Schweine-Hansen. Det viser seg at Valborgs nye venner faktisk er to spanske politifolk.

Egon blir dermed tatt på fersk gjerning, arrestert og sendt tilbake til Norge. Men i Botsfengselet får han nye kontakter. Etter løslatelsen fra fengselet, til Kjell og Bennys store forbauselse, blir Egon hentet fra fengselet i en stor limousin - og han later som han ikke kjenner igjen Kjell og Benny.. Han får i oppdrag å få ut Bedford-diamantene som ligger innelåst i et Franz Jäger-pengeskap i Sveits. Men istedenfor å få 25% av byttet blir Egon lurt av oppdragsgiveren, og unnslipper så vidt å bli tatt av politiet. Vel tilbake i Norge får han med seg Kjell og Benny på en snedig plan på å bli millionærer, og få hevn. Diamantene blir solgt, og banden stjeler først diamantene, deretter pengene, og legger diamantene i safen til skurkene som hadde narret Egon. Så kjeltringene ryker i fengsel, når de anmelder tyveriet av pengene. Så er det ny tur til Syden for Olsenbanden.

## Trivia
* I filmen er det en elskovssyk kvinne som jakter på Kjell på Kanariøyene, hvor Kjell sier til Egon: «Hu er ute etter meg… Det er feil. Hun tror at jeg er Carsten Byhring». Kvinnen som spiller rollen er Kjells (Carsten Byhrings) kone i virkeligheten, Bjørg Byhring.
*Hotellet i filmens åpningsscene er Hotel San Agustín Beach Club, Maspalomas på Gran Canaria.

## Rolleliste

## Eksterne lenker
*
PCI Express

**PCI Express** eller **PCIe** er en standard for seriell kommunikasjon mellom en datamaskin og utvidelseskort. PCIe kom først som erstatning av PCI- og AGP-bussene i datamaskiner (PC). PCIe skiller seg fra PCI ved at busstopologien er punkt-til-punkt, mens den eldre PCI-standarden brukte en felles buss der hele bussen ble opptatt dersom én enhet sendte data. PCIe kan sende og motta data samtidig (full dupleks), mens de eldre teknikkene enten kunne skrive eller bare lese på et gitt tidspunkt (halv dupleks).

Standarden vedlikeholdes og utvikles av PCI-SIG, en referansegruppe som utgjøres av mer enn 900 selskaper. Per 2016 er det kommet tre revisjoner av standarden, og en fjerde ventes i 2017.

PCI finnes i ulike portkonfigurasjoner: 16x, 8x, 4x, 2x og 1x. Enkelt forklart kan man si at 1x bruker én PCIe-bane, og 16x bruker 16 PCIe-baner. Av de totalt 20 banene er det mulig å sette opp ulike konfigurasjoner, som f.eks. én 16x-, én 2x- og to 1x-porter.

PCIe benytter kontaktpunkt satt sammen i en «slot» for å gi plass til utvidelseskort (for eksempel grafikkort) i en PC. Mengden PCIe-baner man ønsker å bruke til et utvidelseskort, bestemmer antallet fysiske kontakter. Derfor vil den sloten som benytter 16 baner (16x) være fysisk større enn en som benytter én (1x). Et utvidelseskort som er bygd for å bruke én PCI-bane vil allikevel kunne settes ned, og fungere, i en 16x slot.

PCI x16 er den eldre utgaven av PCI Express og opererer på 16 bits bandbredde (250&nbsp;MB/s, mens PCIe 2.0 opererer på 32 bits bandbredde (500&nbsp;MB/s). PCI Express 3.0 er kom ut i november 2009, og har en hastighet på 1&nbsp;GB/s per bane.

Siden ingen av dagens grafikkort støtter mer en x16 bandbredde, er det ikke forskjell på et PCI Express x16- og et PCI Express 2.0-kort. Likevel vil en få utbytte av SLI eller CrossFireX, der en kan koble opp flere grafikkort og utnytte alle 32 banene.

## Annen bruk
PCI Express External Cabling, også kjent som External PCI-Express, har en overføringshastighet på 250&nbsp;MB/s for hver linje. Kabelspesifikasjonene er tilgjengelig for den som betaler. External PCI-Express åpner muligheten for å ha eksterne grafikkort.

PCI Express utnyttes av SATA-Express som gjør at SSD-disker kan utnyttes med svært høy båndbredde. M.2 åpner også for å bruke flere PCI-Expresslinjer til samme formål.

USB-C kan også støtte PCI-Express, noe som utnyttes i Intels Thunderbolt

## Fotnoter


## Referanser
Muffins

En **muffins** er et lite koppformet bakverk i porsjonsstørrelse. For å få riktig størrelse og form på muffinen, brukes gjerne muffinsformer. Det finnes to forskjellige varianter på baksten; én er basert på gjær og ligner et rundstykke, og én er basert på bakepulver og er mye søtere.

Den gjærbaserte varianten er den eldste, og navnet spores tilbake til det 11. århundre i Storbritannia. *Moufflet* på gammelfransk betød «myk» i forbindelse med brød. Den andre varianten, basert på bakepulver, er en amerikansk oppfinnelse.

For dem som er allergiske mot egg, finnes det også oppskrifter uten egg. For dem med melkeallergi finnes det erstatninger som mandelmelk, soyamelk, havremelk og kokosmelk.

## Muffinsformer
Muffinsformer, også kalt cupcakesformer, er små kakeformer beregnet på baking av muffins. Formene er vanligvis laget av sirkler av mønstret papir, silikon eller tynt metall, som er formet til en rund kopp av varierende størrelse. De fungerer både som selvstendinge kakeformer og som et mellomlegg i muffinsbrett, der de forenkler rengjøring og servering.

Ved bruk anbefales det av forhandlere å fylle formen 3/4 full med muffinsrøre for å unngå at muffinsen hever over kantene. Dersom papirformene brukes individuelt, dvs. uten muffinsbrett, er det også flere som benytter dem doble.

Det som vanligvis forbindes med muffinsformer er de runde, mønstrete papirformene, mens det opprinnelig ble brukt små kopper, derav det amerikanske navnet på muffins, som er cupcakes. På det sene attenhundretallet ble det i England ofte brukt muffinsringer, vanlige sprinkelformer i miniatyr, selv om den tids engelske muffins var en type gjærbakst heller enn dagens mer kakelignende muffins hevet med bakepulver.

## Referanser


## Eksterne lenker
* 
*http://www.klikk.no/mat/spise/article704216.ece